Dolor y gloria

Dolor y gloria (Doloro kaj gloro) estas la titolo de hispana drama filmo verkita kaj reĝisorita de Pedro Almodóvar kaj protagonistigita de Antonio Banderas, Asier Etxeandia, Leonardo Sbaraglia, Nora Navas kaj Julieta Serrano, kun la speciala kunlaborado de Penélope Cruz.«Primer tráiler de Dolor y Gloria, lo nuevo de Pedro Almodóvar». 1a de februaro 2019. Konsultita la 13a de marto 2019. ​ 

Almodóvar diris, ke "Dolor y gloria" estas la fermo de trilogio formita ankaŭ per La ley del deseo (1987) y La mala educación (2004). Ĉiuj el kiuj estas protagonistigitaj de viraj roluloj kiuj estas kinreĝisoroj kaj en kiuj la centra temo estas deziro kaj fikcio.«Almodóvar desnuda su propia figura como director en 'Dolor y gloria'». Konsultita la 4an de oktobro 2019. ​ 

Intrigo

La filmo rakontas serion de renkontoj de Salvador Mallo (Antonio Banderas), kinreĝisoro en dekadenco. Kelkaj el tiuj renkontoj okazas en reala tempo, dum aliajn oni memorigas pere de retromemoro: lia infanaĝo en la 1960-aj jaroj, kiam li elmigris kun sia familio al la antikveca vilaĝo Paterna, lia edukado, lia unua amo kiel plenkreskulo en Madrido en la 1980-aj jaroj, lia doloro pro la rompo de tiu rilato, la verkado kiel terapio por forgeso, la malkovro de la kinarto, fronti la maleblon plue filmi ktp. 

Geaktoraro kaj roluloj
 Antonio Banderas kiel Salvador Mallo
 Penélope Cruz kiel Jacinta Mallo
 Raúl Arévalo kiel Venancio Mallo
 Leonardo Sbaraglia kiel Federico Delgado
 Asier Etxeandia kiel Alberto Crespo
 Cecilia Roth kiel Zulema
 Pedro Casablanc kiel Dro. A. Galindo
 Nora Navas kiel Mercedes, helpantino de Salvador
 Susi Sánchez kiel Beata
 Julieta Serrano kiel Jacinta Mallo emerita
 Julián López kiel aktoro, prezentisto
 Rosalía kiel Rosita
 Asier Flores kiel Salvador infana
 César Vicente kiel Eduardo
 Sara Sierra kiel Conchita

Analizo
La filmo ricevis diversajn nomumojn kaj premiojn. Ĝi estis elektita por reprezenti Hispanion en la kategorio de plej bona fremdlingva filmo de la 92a okazo de la Oskar-premioj.«Óscar 2020: una de las favoritas del año, “Dolor y gloria” de Pedro Almodóvar será la candidata de España». Premios Óscar Latinos. Konsultita la 1an de oktobro 2019. ​ Ĝi estis elektita kiel plej bona filmo de 2019 fare de la revuo Time. El Mundo (26a de novembro 2019). «'Dolor y Gloria', de Pedro Almódovar, la mejor película de 2019 para la revista Time». ​ 

Referencoj

 Eksteraj ligiloj 



Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 2019
Kategorio:Dramaj filmoj
Kategorio:Filmoj pri kino
Kategorio:Filmoj pri drogoj
Kategorio:Filmoj pri depresio
Kategorio:GLAT-filmoj